Humppila

pisi|Raudteejaam
Humppila on küla Soomes Kanta-Häme maakonnas Humppila vallas.

Külas elab umbes 1500 inimest.

Kirik
Humppila kirik ehitati aastatel 1920–1921 punasest graniidist ja betoontellistest. Kirik mahutab 600 inimest. 14 registriga oreli on valmistanud Soome esimene orelitehas Kangasalas 1969. aastal. Alexandra Frosterus-Såltini altarimaal kujutab Jeesust Ketsemani aias.

Raudteejaam
Humppilas on raudteejaam Turu–Toijala raudteel. Peatus avati 1876. aastal. Algul oli peatuse nimi Koivisto, see nimetati ümber 1890. aastate lõpul. Algne jaamahoone hävis tulekahjus 1973. aastal, praegune valmis 1983. aastal. 2000. aastal lõpetati jaamahoones piletimüük ning jaamahoone suleti.

Kategooria:Humppila vald
Kategooria:Soome külad